Illa Sabry

Fasillah Sabry (lahir 15 Mac 1979) merupakan seorang penyanyi dan ahli perniagaan wanita Malaysia. Beliau terkenal dengan lagu "Keranamu Kekasih" yang menjadi lagu tema filem Gerak Khas The Movie.

Kehidupan dan kerjaya
Illa Sabry dilahirkan pada 15 Mac 1979 di Kangar, Perlis dan merupakan anak sulung daripada lima beradik dalam keluarganya. Sebagai pelajar, beliau mengikuti kursus perakaunan di Universiti Sains Malaysia (USM), Pulau Pinang, namun berhenti kerana berpendapat ia bukan jurusan pilihan. Beliau kemudian menyambung pelajaran dalam bidang pengurusan perniagaan di Universiti Tun Abdul Razak (UNITAR).

Illa memulakan kerjaya muzik pada 2001 apabila beliau melancarkan single sulungnya, "Keranamu Kekasih" yang terpilih sebagai lagu tema filem Gerak Khas The Movie arahan Yusof Haslam. Beliau turut membuat penampilan kameo sebagai penyanyi pancaragam dalam filem itu. Beliau kemudian melancarkan album sulungnya, Jatuh Cinta yang memuatkan 10 lagu dengan empat daripadanya termasuk "Keranamu Kekasih" dikeluarkan sebagai single. Illa juga berduet dengan vokalis kumpulan Slam, Zamani menerusi lagu "Saat Bahagia". Beliau juga pernah dicalonkan bagi kategori Artis Baru Wanita Popular di Anugerah Bintang Popular Berita Harian ke-15, namun ia dimenangi oleh Maya Karin.

Tiga tahun kemudian, beliau mengambil keputusan untuk menamatkan kerjayanya sebagai penyanyi. Beliau juga pernah bekerja sebagai perunding media dan perunding majlis. Pada tahun 2011, Illa merancang untuk membuat kemunculan semula dalam industri muzik, namun tidak menjadi kenyataan. Pada masa ini, beliau bergiat aktif menguruskan perniagaannya namun masih tetap aktif dalam bidang muzik.

Diskografi

Album studio 
 Tajuk Butiran album Jatuh Cinta Dikeluarkan: 2001
 Label: Nova Muzik
 Format: CD, kaset, muat turun digital

Lagu
 Tajuk Tahun "Keranamu Kekasih" 2001 "Jatuh Cinta" "Saat Bahagia" - duet bersama Zamani Ibrahim "Episod Cinta"

Filemografi

Filem
 Tahun Tajuk Watak Catatan 2001 Gerak Khas The Movie Penyanyi pancaragam Filem pertama, penampilan kameo 

Televisyen
 Tahun Tajuk Peranan Saluran TV Catatan  2024 Gegar Vaganza (musim 11) Peserta  Astro Ria Tersingkir di minggu ke-6

Anugerah dan pencalonan
 Tahun Anugerah Kategori Penerima/Karya tercalon Keputusan 2001 Anugerah Bintang Popular Berita Harian ke-15 Artis Baru Wanita Popular Dirinya sendiri 

Rujukan

Pautan luar
 Illa Sabry di Discogs

Kategori:Kelahiran 1979
Kategori:Orang hidup
Kategori:Orang Malaysia berketurunan Melayu
Kategori:Muslim Malaysia
Kategori:Orang dari Perlis
Kategori:Penyanyi wanita Malaysia
Kategori:Penyanyi berbahasa Melayu
Kategori:Ahli perniagaan Malaysia
Kategori:Alumni Universiti Sains Malaysia
Kategori:Alumni Universiti Tun Abdul Razak